Spesialiseenhede teen plaasaanvalle ontplooi | Maroela Media
Gemeenskapslede met baniere wat hul ontevredenheid oor plaasaanvalle uitbeeld tydens 'n protesoptog. (Foto: Verskaf)
Ses spesialiseenhede van die polisie is spesifiek voltyds teen plaasaanvalle ontplooi, het die kommissaris van polisie, genl. Khehla Sitole, Vrydag tydens 'n sitting van die parlementêre portefeuljekomitee oor polisie aangekondig.
Hy het gesê dat plaasaanvalle 'n al groter fokus van polisiewerk raak, en dat die ontplooiing van die spesialiseenhede deel van die regering se landelike veiligheidsplan uitmaak.
Volgens die jongste misdaadstatistiek wat Vrydag bekendgestel is, het die aantal plaasaanvalle die afgelope jaar van 41 tot 46 toegeneem, en die aantal sterftes van 47 tot 49.
Verskeie spesiaal toegewysde spesialisondersoeke is aan die gang, asook die betrekking van landelike gemeenskappe en landbou-unies, asook die instel van buurtwagte op plase.
Cele het gesê die polisie is seker van die statistieke oor plaasaanvalle, en dat die polisie met landbou-unies en ander organisasies saamwerk om te verseker die statistieke is korrek.
"Die polisie is nie besig om die oorlog teen misdaad te wen nie. Die moordsyfer is die hoogste in tien jaar. In Suid-Afrika word 58 mense elke dag vermoor en 115 word elke dag verkrag. Dit is 'n moord elke 25 minute, en 'n verkragting elke 13 minute," het Andrew Whitfield, die DA se woordvoerder vir misdaad, uitgewys.
Hopenlik sal 'n nuwe regering die probleem kan oplos.
Hierdie rigerering het nie idee nie, en ongelukkig pla dit hulle nie…
Hulle gaan nie die oorlog teen misdaad wen nie, want hulle gee nie om nie! Hulle is te besig om mense te soek wat rook, drink en sonder maskers loop… Pateties verby!
My hart is seer, want ek weet daar gaan weer NIKS kom van hierdie sinnelose moorde nie. CR sal niks doen want hy voel NIKS vir ons…. Sterkte aan ons Vaalharts mense…
Ag asb vertel my nog n grap die top speuders wat daar was is weg hulle moes plek maak vir our people.Nou werk dit so vandag is jy n konstabel en more is jy n kaptein die land is n sirkus man.